ऐसे में डॉ मुहम्मद ने वहां के दस्यु सरगना निर्भय सिंह गुर्जर से संपर्क किया और उन्हें मनाने में सफल हो गए। उन्हीं के प्रयासों का परिणाम है कि हम आज इस विरासत को फिर से जीवंत देख पा रहे हैं। आज कुल 200 मंदिरों में से करीब 80 मंदिर पुनः अपने रूप में आ गये हैं , जबसे डॉ मुहम्मद अपनी सरकारी नौकरी से रिटायर हुए हैं और दस्यु निर्भय सिंह मारा गया है तब से , इन मंदिरों के जीर्णोद्धार का काम लगभग रुक सा गया है। उन्होंने जिस जीवट और लगन से इन मंदिरों को दोबारा से खड़ा किया है वो प्रयास सच में सराहनीय रहे है ।